બીજી તરફ વડાપ્રધાન મોદીએ કહ્યું કે, "આજે કોંગ્રેસમાં એટલી નિરાશા વ્યાપી ગઈ છે કે તેઓ મોદીને ગાળો બોલી રહ્યા છે. " મોદીએ ગુજરાતના લોકોને અપીલ કરતા કહ્યું કે, "મને ગાળો આપનારાને તમે વોટથી જવાબ આપજો." પોતાને ગુજરાતનો દિકરો ગણાવતા વડાપ્રધાને કહ્યું કે, તમે લોકો જ મને કહો કે, "આ નરેન્દ્ર મોદી તમને વડાપ્રધાન લાગે છે કે તમારા ઘરનો દિકરો લાગે છે? હું તમારા દરેક સુખ- દુઃખના સમયમાં તમારી પાસે દોડીને આવું છું કે નહીં? હું તમારા ઘરોમાં આજે પણ નરેન્દ્ર મોદી છું, વડાપ્રધાન નરેન્દ્ર મોદી નથી." આમ ભાજપ અને કોંગ્રેસના તમામ નેતાઓ હાલ તો એકબીજા પર આક્ષેપો કરવામાં વ્યસ્ત છે. ત્યારે ગુજરાતની જનતાએ કોના આક્ષેપો સાચા છે અને કોના ખોટાં તે જાતે જ નક્કી કરવાના છે.